DOI: 10.14457/tu.the.2017.1444
title: การพัฒนาระบบบริหารฐานข้อมูลสมาชิกพรรคการเมืองของสำนักงานคณะกรรมการการเลือกตั้ง

description: การศึกษาเรื่อง การพัฒนาระบบบริหารฐานข้อมูลสมาชิกพรรคการเมืองของสำนักงานคณะกรรมการการเลือกตั้งมีวัตถุประสงค์เพื่อ (1) เพื่อศึกษาปัญหาอุปสรรคในการพัฒนาระบบฐานข้อมูลพรรคการเมืองของสำนักงานคณะกรรมการการเลือกตั้งเพื่ออำนวยความสะดวกให้แก่พรรคการเมืองและประชาชนทั่วไป (2) ศึกษาแนวทางการพัฒนาและปรับปรุงระบบฐานข้อมูลพรรคการเมืองของสำนักงานคณะกรรมการการเลือกตั้งให้สามารถใช้งานได้สะดวกรวดเร็วและมีประสิทธิภาพมากยิ่งขึ้นจากศึกษาพบว่าพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560มีการแก้ไขเพิ่มเติมบทบัญญัติเกี่ยวกับพรรคการเมืองแตกต่างจากพระราชบัญบัญญัติประกอบรัฐธรรมนูญว่าด้วยพรรคการเมือง พ.ศ. 2550 ในหลายประการเช่น การเตรียมการจัดตั้ง พรรคการเมืองการจัดตั้งสาขาพรรคการเมือง ตัวแทนพรรคการเมืองประจำจังหวัด การดำเนินกิจกรรม ของพรรคการเมือง และการส่งผู้สมัครรับเลือกตั้ง เป็นต้น ระบบฐานข้อมูลพรรคการเมืองในปัจจุบันยังไม่สะท้อนและรองรับการใช้งานที่เป็นปัจจุบันได้ รวมถึงยังไม่สอดคล้องกับพระราชบัญญัติประกอบรัฐธรรมนูญว่าด้วยพรรคการเมืองฉบับปัจจุบัน จึงมีความจำเป็นที่สำนักงานคณะกรรมการการเลือกตั้งจะต้องพัฒนาระบบฐานข้อมูลพรรคการเมืองเพื่อรองรับการดำเนินงานให้เป็นไปตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งในการพัฒนาระบบฐานข้อมูลพรรคการเมืองดังกล่าว สำนักงานคณะกรรมการการเลือกตั้ง ควรมุ่งเน้นการดำเนินการบูรณาการแบบมีส่วนร่วม โดยใช้วิธีการจ้างบริษัทเอกชน (Outsource) เพื่อดำเนินการพัฒนาและปรับปรุงระบบฐานข้อมูลพรรคการเมือง โดยมีสำนักงานคณะกรรมการการเลือกตั้งเป็นผู้ควบคุมและกำกับดูแล โดยมุ่งเน้นให้บริษัทเอกชน (Outsources) ดำเนินการในส่วนของพัฒนาโปรแกรมและการบำรุงรักษาระบบเนื่องจากสำนักงานคณะกรรมกากรเลือกตั้งยังไม่มีบุคลากรที่มีความเชี่ยวชาญด้านระบบคอมพิวเตอร์เป็นการเฉพาะ แต่เนื่องจากมีข้อจำกัดเกี่ยวกับของกฎหมายโดยเฉพาะการรักษาความลับทำให้การจ้าง บริษัทเอกชน (Outsources) เพื่อดำเนินการนั้นไม่สามารถทำได้แบบครบวงจรทั้งระบบ จึงจำเป็นอย่างยิ่งที่สำนักงานคณะกรรมการการเลือกตั้งต้องพัฒนาบุคลากรควบคู่กันไปด้วย โดยมีวัตถุประสงค์ในการพัฒนาบุคลากรของสำนักงานคณะกรรมการการเลือกตั้งมีความรู้ความเชี่ยวชาญในระบบฐานข้อมูลพรรคการเมือง เพื่อให้การปฏิบัติงานเกิดประสิทธิภาพและประสิทธิผลเป็นไปตามที่กฎหมายกำหนดต่อไปจึงเห็นควรใช้ข้อเสนอทางเลือกที่ 3 โดยการจ้างบริษัทเอกชน(Outsource) เพื่อดำเนินการพัฒนาและปรับปรุงระบบฐานข้อมูลพรรคการเมือง โดยมีสำนักงานคณะกรรมการการเลือกตั้งเป็นผู้ควบคุมและกำกับดูแลเนื่องจากพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้กำหนดหลักเกณฑ์วิธีการจัดตั้งพรรคการเมืองขึ้นใหม่ เช่นขั้นตอนการจัดตั้งพรรคการเมือง คุณสมบัติของสมาชิกพรรคการเมือง การสรรหาผู้สมัครสมาชิกสภาผู้แทนราษฎรการดำเนินงานของกองทุนเพื่อการพัฒนาพรรคการเมือง ตลอดจนได้กำหนดให้สำนักงานคณะกรรมการการเลือกตั้ง จัดให้มีระบบฐานข้อมูลพรรคการเมือง เพื่ออำนวยความสะดวกให้แก่พรรคการเมืองและประชาชนทั่วไป ดังนั้น เพื่อให้เป็นไปตามกฎหมายกำหนด จึงมีความจำเป็นอย่างยิ่งที่สำนักงานคณะกรรมการการเลือกตั้งจะต้องพัฒนาระบบฐานข้อมูลพรรคการเมืองและพัฒนาทรัพยากรบุคคลควบคู่กันไป เพื่อให้พัฒนาระบบฐานข้อมูลพรรคการเมืองให้มีประสิทธิภาพในการใช้งานที่สูงขึ้นรองรับการใช้งานของเครื่องคอมพิวเตอร์แม่ข่ายที่มีการพัฒนาขึ้นอย่างต่อเนื่อง รวมทั้งพัฒนาบุคลากรของสำนักงานคณะกรรมการการเลือกตั้งให้มีความรู้ความชำนาญเพื่อเสริมสร้างศักยภาพในการปฏิบัติงานให้เกิดประสิทธิภาพและประสิทธิผลมากยิ่งขึ้นดังนี้1. การจ้างบริษัทเอกชน (Outsources) เพื่อดำเนินการพัฒนาและปรับปรุงระบบฐานข้อมูลพรรคการเมือง(1) จัดทำโครงการเพื่อเสนอของบประมาณและขออนุมัติดำเนินการ(2) จัดทำคำสั่งแต่งตั้งคณะกรรมการกำหนดลักษณะ TOR แต่งตั้งคณะกรรมการจัดหาพัสดุ แต่งตั้งคณะกรรมการตรวจรับพัสดุ ดำเนินการจัดหาผู้รับจ้าง ลงนามในสัญญาจ้าง(3) ผู้รับจ้างดำเนินการตามสัญญาจ้างและขอบเขตงาน (TOR) โดยการจัดทำและพัฒนาระบบฐานข้อมูลพรรคการเมืองให้เป็นปัจจุบัน เหมาะสมกับความต้องการใช้งาน โดยให้เชื่อมโยงระบบฐานข้อมูลพรรคการเมืองกับหน่วยงานต่าง ๆ ที่เกี่ยวข้อง(4) จัดหาสถานที่เพื่อจัดเก็บข้อมูลสำรองและระบบการรักษาความปลอดภัยของฐานข้อมูลในทุกระดับของการปฏิบัติงานในระบบฐานข้อมูลพรรคการเมือง(5) จัดหาคอมพิวเตอร์และอุปกรณ์สำหรับจัดทำระบบฐานข้อมูลพรรคการเมือง(Hardware) จำนวนตามที่ตกลงไว้ในสัญญาจ้าง(6) จัดอบรมให้ความรู้การใช้งานระบบแก่ผู้ดูแลระบบและเจ้าหน้าที่ผู้ใช้งานระบบรวมไปถึงการฝึกอบรมเจ้าหน้าที่ที่เกี่ยวข้อง(7) จัดทำคู่มือการใช้งานระบบบริหารฐานข้อมูลพรรคการเมือง(8) ดูแลรักษาระบบฐานข้อมูลพรรคการเมือง2. การพัฒนาบุคลากรของสำนักงานคณะกรรมการการเลือกตั้ง(1) มีคำสั่งแต่งตั้งทำงานเพื่อจัดทำหลักสูตรในการอบรมบุคลากรของสำนักงานคณะกรรมการการเลือกตั้งที่รับผิดชอบเกี่ยวกับงานพรรคการเมืองหรือเจ้าหน้าที่อื่นที่เกี่ยวข้อง(2) ออกระเบียบคณะกรรมการการเลือกตั้ง ว่าด้วยระบบบริหารฐานข้อมูลสมาชิกพรรคการเมือง(3) จัดทำโครงการพัฒนาปรับปรุงประสิทธิภาพการปฏิบัติงานของบุคลากรงานพรรคการเมือง ขออนุมัติงบประมาณและของดำเนินโครงการต่อผู้มีอำนาจอนุมัติ(4) ขออนุมัติงบประมาณและขออนุมัติดำเนินการตามโครงการที่ได้รับอนุมัติ(5) จัดทำคู่มือ/เอกสารประกอบการจัดอบรมบุคลากรของสำนักงานคณะกรรมการการเลือกตั้งที่รับผิดชอบเกี่ยวกับงานพรรคการเมืองหรือเจ้าหน้าที่อื่นที่เกี่ยวข้อง(6) ดำเนินการจัดอบรมบุคลากรของสำนักงานคณะกรรมการการเลือกตั้งที่ปฏิบัติงานเกี่ยวกับพรรคการเมืองหรือเจ้าหน้าที่อื่นที่เกี่ยวข้อง(7) สรุปผลการดำเนินจัดอบรมพนักงานที่ปฏิบัติงานพรรคการเมืองหรือผู้เกี่ยวข้อง(8) รายงานผลการดำเนินจัดอบรมพนักงานที่ปฏิบัติงานพรรคการเมืองหรือผู้เกี่ยวข้องต่อผู้บังคับบัญชา